**TÉMY diplomových prác pre školský rok 2024/2025**

Vedúci DP: JUDr. Ľubica Masárová, PhD.

**Dohodnuté témy diplomových prác (téma bude do MAIS zadaná aj s menom študenta):**

**Študent:** **Veronika Pšaková**

**Téma: Daňové úniky a opatrenia k ich eliminácii**

Tax evasion and measures to eliminate them

Anotácia: Diplomová práca bude zameraná na analýzu príčin a najčastejších spôsobov daňových únikov. Zároveň budú skúmané prijaté a tiež pripravované opatrenia na ich elimináciu, a to nielen v Slovenskej republike, ale aj na úrovni EÚ a OECD. Cieľom je vyhodnotenie súčasného právneho stavu a eventuálne návrhy na jeho možné zlepšenie.

**Študent: Barbora Muráriková**

**Téma: Daňová kontrola a vyrubovacie konanie**

 Tax control and tax proceedings

Anotácia: Cieľom diplomovej práce je analýza právnej úpravy inštitútu daňovej kontroly a naň nadväzujúceho vyrubovacieho konania obsiahnutej v zákone č. 563/2009 Z.z. o správe daní (daňový poriadok). Práca má najmä poukázať na problémy aplikačnej praxe a eventuálnu potrebu zmeny právnej úpravy, ako aj priblížiť relevantnú judikatúru súdov. Skúmané budú aj jednotlivé úkony a činnosti správcu dane často využívané počas daňovej kontroly (napríklad miestne zisťovanie, medzinárodná výmena daňových informácie, vyhľadávacie činnosti a pod.).

**Voľná téma DP (študenti sa na ňu môžu prihlásiť cez MAIS):**

**Téma: Aplikácia zásady zákazu zneužitia práva v oblasti daní**

Application of the Principle of Prohibition of Abuse in Tax Law

Anotácia: V diplomovej  práci bude analyzovaná aplikácia zásady zákazu zneužitia práva v oblasti daní a jej zákonné vymedzenie v aktuálnej právnej úprave daní v Slovenskej republike. Osobitný zreteľ bude venovaný možnosti aplikácie tejto zásady aj na daňové posúdenie transakcií uskutočnených pred zákonným zakotvením tejto zásady v právnej úprave v Slovenskej republike. Skúmaná bude tiež relevantná judikatúra Súdneho dvora Európskej únie, slovenských a zahraničných súdov. Pozornosť bude venovaná aj vývoju OECD Komentára k Modelovej zmluve o zamedzení dvojitého zdanenia k analyzovanej problematiky.